Trelis/gawiki huggingface dataset:
Stefan Zweig. Ba scríbhneoir clúiteach i nGearmáinis é Stefan Zweig (a rugadh ar an 28 Samhain 1881 i Vín agus a d'éag 22 Feabhra 1942 sa Bhrasaíl). De bhunadh na hOstaire ba ea é, Giúdach, fear léannta, agus duine de na daoine sin a chonaic uafáis an Chéad agus an Dara Cogadh Domhanda. Chuir sé féin agus a chéile mná, Lotte, lámh ina mbás féin sa bhliain 1942 ar mhéid a n-éadóchais, creidtear.
Saol.
Ba den bourgeoisie Víneach é, sách rachmasach. Thart ar chasadh an chéid, bhí Vín ar cheann de chathracha úd na gcéadfaí, agus bhain na tithe caife go dlúth leis sin. ‘B’fhusa a bheith i d’Eorpach anseo ná in aon áit eile,’ a scríobh Zweig, agus mhínigh sé go raibh príomhnuachtáin na hEorpa ar fad sna tithe caife, ‘chomh maith le móririsí liteartha agus cultúir an domhain uile.’ Na tithe caife is mó a chuir dlús le héagsúlacht intleachtach Vín, a bhraith sé. 
Bhí cónaí ar Zweig ó 1919 go 1934 i Salzburg san Ostair. 
Bhí saol cruthaitheach scríbhneoireachta thar a bheith torthúil aige agus ráchairt mhór ar a chuid scríbhneoireachta sna 1920idí agus 1930idí. Chuir sé idir dánta, gearrscéalta, úrscéalta, drámaí agus sleachta stairiúla i bhfoirm beathaisnéisí i gcló. Bhí lámh aige i bhforbairt an teach foilseacháin Insel-Verlag.
Giúdach ab ea Zweig agus theith sé lena anam as an Ostair sular cuireadh bac ar dhaoine imeacht. Chuaigh sé go dtí Sasana, i dtús. Ansin chaith sé achar gairid i Nua-Eabhrac sular chuir sé faoi sa Bhrasaíl.
Agus é ar deoraíocht sa Bhrasaíl de bharr na Naitsithe, tháinig dúlagar air. Ainneoin an fháilte a chuir údaráis na Brasaíle roimhe ghéill sé don éadóchas. Shíl sé gur parthas iar-chiníoch a bhí sa Bhrasaíl.
Sa bhliain 1942, agus dóchas caillte aige sa chine dhaonna, i bhfianaise an uafáis bhí ar siúl san Eoraip chuir sé féin agus a bhean chéile lámha ina mbásanna féin.
Cumann Gaeilge na hAstráile. Cláraíodh Cumann Gaeilge na hAstráile sa bhliain 1993 chun an Ghaeilge a chur chun cinn in oirdheisceart na hAstráile. Bíonn ranganna seachtainiúla ar siúl acu in Melbourne agus scoil samhraidh á reáchtáil acu gach bliain. 
Bhí baint ag bunú an Chumainn le bláthú an ilchultúrachais (téarma a bhí in úsáid faoin mbliain 1973) san Astráil agus grúpaí eitneacha ag cur cumann ar bun lena ndúchas a chaomhnú. 
 D’eascair an Cumann ó ranganna difriúla Gaeilge a bhí ar siúl sna fo-bhailte laistigh in Melbourne sna hochtóidí agus clár Gaeilge de chuid an Special Broadcasting Service mar thaca acu. Bunaíodh an Cumann sa bhliain 1992 agus reáchtáil sé ranganna ina lán áiteanna sular chuir sé faoi sa Chlub Ceilteach in Melbourne, áit a bhfuil sé go fóill. 
Cuspóirí agus obair.
Is iad bunchuspóirí an Chumainn daoine a spreagadh chun Gaeilge a fhoghlaim agus pobal Gaeilge a bhunú san Astráil. Ba mhaith leis freisin Gaeilge a bheith mar ábhar i gcuraclam meánscolaíochta Victoria agus in ollscoil amháin ar a laghad mar chuid de BA sa Léann Éireannach.
Tá "An Fhuinneog Ghaelach", nuachtlitir an Chumainn, ar fáil ar shuíomh an Chumainn, in éineacht leis "An Lúibín", nuachtlitir choicísiúil neamhspleách de chuid Colin Ryan. 
Sa bhliain 2009 fuair an Cumann an chéad duais i gcomórtas domhanda Ghlór na nGael.
Ranganna.
Bíonn ranganna agus comhrá ar siúl Dé Máirt sa Chlub Ceilteach i Melbourne.
Daonscoil Victoria.
Cuireadh an chéad daonscoil (scoil samhraidh) in Victoria ar bun i Mí na Samhna 1995. Cuireadh tús le scoil in New South Wales i Mí Eanáir 1993 cheana. Ar feadh na mblianta bhíodh sí ar siúl i Mí Eanáir sa choill in aice le Bacchus Marsh agus bhíodh isteach is amach le caoga dalta ann agus iad ag gabháil don teanga, don cheol agus don rince. 
Gaeltacht Melbourne.
I ndiaidh sos beag, thosaigh an daonscoil arís i dtimpeallacht uirbeach ag "International House", coláiste de chuid "University of Melbourne". Ó 2019 amach tabharfar "Gaeltacht Melbourne" uirthi.
Naisc.
An Ghaeilge san Astráil
Naisc sheachtracha.
Suíomh an Chumainn
The Limits of Control. Scannán is é The Limits of Control a scríobhadh agus a stiúradh Jim Jarmusch. Is é Isaach De Bankolé an príomhaisteoir sa scannán. Eisíodh an scannán i Mí na Bealtaine 2009.
San Jose, California. Is cathair sa stát California, Stáit Aontaithe Mheiriceá í San Jose, atá suite i gContae Santa Clara. Is í San Jose an 3ú chathair is mó sa stát agus an 10ú chathair is mó sa tír. Tá timpeall is 989,496 (2008) duine ina gcónaí sa chathair. Is ann atá Gleann an tSileacain (Béarla: "Silicon Valley"), áit ina bhfuil cuid mhaith de chomhlachtaí teicneolaíochta móra lonnaithe.
Tagann an t-ainm ón Spáinnis ar Naomh Seosamh.
Comhchathracha.
San Jose nasctha le háiteanna seo a leanas:
Philip Roth. Scríbhneoir Meiriceánach ab ea Philip Milton Roth, a rugadh 19 Márta 1933 agus d'éag 22 Bealtaine 2018 agus a bhuaigh an duais Pulitzer le American Pastoral i 1997. Foilsíodh a chéad úrscéal "Goodbye, Columbus" i 1959 agus bronnadh an National Book Award (1960) air dá bharr. Bronnadh céim sa bhéarla air agus é ag freastal ar Bucknell University. Bronnadh an WH Smith Literary Award ar Roth i 2001 don úrscéal Zuckerman, The Human Stain, ainmníodh é mar leabhar na bliana.
Francisco Largo Caballero. Polaiteoir agus ceardchumannaí Spáinneach ab ea Francisco Largo Caballero (Deireadh Fómhair 1869 – 23 Márta 1946). Bhí sé an-tábhachtach i stair an Pháirtí Shoisialaigh (PSOE) agus an UGT.
Rugadh é in Maidrid sa bhliain 1869. 
Ghlac sé páirt i stailc oibre sa bhliain 1890 agus bhí sé mar bhall de PSOE sa bhliain 1894. Tar éis bás Pablo Iglesias, bunaitheoir an pháirtí, sa bhliain 1925, toghadh é mar cheannaire ar an pháirtí agus an UGT.
Ag tús a shaoil pholaitiúil, ní raibh sé chomh radacach sin, ag iarraidh go n-oibreodh an cheardchumann leis an deachtóir Miguel Primo de Rivera chun fanacht mar eagraíocht dleathach.
Idir na bliana 1931 agus 1933 aire ab ea é ("Caidreamh Lucht Oibre") sa chéad rialtas sa Dara Phoblacht, faoi cheannas Niceto Alcalá-Zamora, agus i rialtas Manuel Azaña.
Sna toghcháin 19 Samhain 1933, tháinig an eite dheis i gcumhacht (CEDA). Leis sin thosaigh Largo ag labhairt faoi "réabhlóid sóisialach", agus bhí sé mar cheannaire ar an eite chlé (Marxach agus réabhlóideach).
Lorg sé comhoibriú níos dlúithe leis an Confederación Nacional del Trabajo (CNT).
Nuair a bhuaigh an Fronta Pobail na toghcháin i mí Feabhra 1936, d'iarr an t-uachtarán Manuel Azaña ar Prieto (ball de PSOE) bheith sa rialtas. Ach chuir Largo stop leis an gcomhoibriú seo idir an rialtas phoblachta agus an PSOE. Cheap Largo dá mbeadh coup faoi chúram an eite dheis, go gcuirfeadh stailc ginearálta stop leis agus go mbeadh réabhlóid an Lucht oibriú dá bharr.
Tharla coup d'état i Melilla ar an 17 Iúil 1936, agus thosaigh Cogadh Cathartha na Spáinne. 
Ar an 4 Meán Fómhair 1936, ceapadh Largo mar 134ú príomh-aire na Spáinne agus aire Cogaidh.
Nuair a chaill an Phoblacht sa bhliain 1939, theith Largo go dtí an Fhrainc. Gabh na Gearmánaigh é i rith an Dara Cogadh Domhanda agus chaith sé an cogadh i sluachampa géibhinn Naitsíoch. Fuair sé bás i bPáras sa bhliain 1946. Cuireadh é i Maidrid sa bhliain 1978.
Al Jazeera. Is craoltóir nuachta é Al Jazeera. Tá na ceanncheathrú i nDoha, Catar. Tagann an t-ainm ón teanga Araibis, agus ciallaíonn sé "An tOileán" as Gaeilge. Craolann an stáisiún ceannlínte agus cúrsaí reatha ar fud an domhain agus gach lá den tseachtain ar an teilifís agus ar an idirlíon. Thosaigh an tseirbhís ag craoladh i 1996, agus anois, tá sé ar fáil ar fud an domhain. Bhí clú agus cáil ar an gcraoltóir nuair a bhí an 'World Trade Centres' faoi ionsaí, ar 9/11, mar gur chraol sé teachtaireachtaí taifeadta ó Osama bin Laden.
Okkervil River. Is banna ceoil Meiriceánach iad Okkervil River as Austin, Texas. Is iad Scott Brackett, Brian Cassidy, Travis Nelsen, Patrick Pestorius, Will Sheff, Justin Sherburn, Lauren Gurgiolo baill an ghrúpa. Leaschraoladh an albaim is déanaí "The Stand Ins" i Meán Fómhair, 2008.
Cath Austerlitz. Troideadh Cath Austerlitz ar 2 Nollaig 1805. Tá Austerlitz (Slavkov u Brna) i ngar do Brno sa Mhoráiv. Bhuaigh arm na Fraince ar na Rúisigh agus na hOstaraigh sa chath seo. Ba é Napoléon ceannaire na bhFrancach.
Imeachtaí.
"Mháirseáil na Rúisigh ar feadh dhá mhí le bheith gualainn le gualainn leis na hOstairigh. Dhá scór mhíle Rúisigh lán mustair is gairdis ach bróga briste futha i ndiaidh an aistir. Bhris Napoléon, lena 150 000 fear, ar na hOstairigh agus na Rúisigh fós ar gcúl. Ghabh sé Vín le cleas chogaidh is theith an tArdDhiúc is a rítheaghlach roimhe.Thug na Rúisigh, in éineacht leis na hOstairigh aghaidh ar Napaileoin arís taobh le Austerlitz. Ach briseadh orthu arís." (Cogadh agus Síocháin, leabhar a trí, le Leo Tolstoy)
Pádraig de Priondragás. Is iar-dhuine spóirt é Pádraig de Priondragás (Béarla: "Paddy Prendergast") a rugadh sa bhliain 1958 sa bhaile beag Clárach i gContae Chill Chainnigh. D’imir sé iománaíocht leis a fhoireann áitiúil Clárach agus foireann idirchontae Chill Chainnigh sna 1970idí agus na 1980idí. 
Gairmréim iomána.
Club.
D’imir de Priondragás a chuid iomána áitiúil le Clárach agus bhí rath nach beag aige leo. An t-éacht ba mhó a bhain sé amach mar bhall den fhoireann, gan dabht, ná an bua i gCraobh an Chontae sa bhliain 1986 in aghaidh Na Seamróga Baile Héil, fathaigh an chontae.
Idirchontae.
D’fhág sé a rian ar chúrsaí iomána an chontae don chéad uair mar bhall de fhoireann mionúr Chill Chainnigh. Bhuaigh sé craobh Laighean ag an leibhéal seo sa bhliain 1975, sular chuir sé corn uile-Éireann leis in aghaidh Chorcaí. Bhailigh sé bonn Laighean eile sa bhliain 1976, ach fuair Tiobraid Árainn an ceann is fearr orthu sa chluiche ceannais. Sa bhliain ina dhiaidh sin, chuaigh sé isteach i bhfoireann faoi-21 na gCat, agus bhaineadar Craobh Laighean agus Craobh na hÉireann amach sa bhliain 1977. 
Níor thúisce go raibh sé briste isteach i bhfoireann na sinsir sa bhliain 1978 ná gur bhuaigh sé a chéad bhonn Laighean leo sa bhliain 1978. Shroich sé a chéad chluiche ceannais sa bhliain chéanna, ach ní raibh Cill Chainnigh in ann stop a chur le Corcaigh agus iad ag baint an “trí cinn as a chéile” amach ar an lá seo. Bhuaigh sé bonn Laighean arís an bhliain dár gcionn, agus áit arís i gcluiche deiridh na bliana seo. Bhí Gaillimh ós a gcomhair, ach bhuaigh na Cait orthu agus bhí a chéad bhonn uile-Éireann tógtha aige. Bhí tréimhse ghearr mí-rathúil ag Cill Chainnigh ar feadh cúpla bliain ach tháinig siad ar ais sa bhliain 1982 chun an tSraith a bhuachaint. Lean an rath ar aghaidh sa chraobh, le buanna i gCúige Laighean agus i gcluiche ceannais na hÉireann i gcoinne Chorcaí. Bhí a éachtaí tugtha faoi deara agus bronnadh duais All-Star air. 
Sa bhliain 1983, bhuaigh sé a dara bonn sa tSraith sular bhailigh sé a cheathrú corn Laighean. Bhí Corcaigh acu mar chéilí comhraic sa chluiche ceannais, agus bhí an lá ag na gCait arís. Bronnadh a thríú bonn air. Díchorónaíodh na Cait i gCúige Laighean as seo amach ar feadh cúpla bliain, ach d’fhill siad sa bhliain 1986 le bua sa tSraith agus i gCúige Laighean. Níor shroich siad an cluiche mór, áfach, mar chuir Gaillimh deireadh leo ag an babhta leathcheannais. Don bhliain 1987, ainmníodh de Priondragás mar chaptaen na foirne. Thóg sé na Cait chun bua eile i gCraobh Laighean, ach bhí Gaillimh ar an bhfoireann ab fhearr ar an lá arís. D’éirigh sé as tamall ghearr ina dhiaidh.
Seosamh I, An tImpire Naofa Rómhánach. B'Impire Naofa Rómhánach, Rí na Boihéime, Rí na hUngáire, Rí na Rómhánaigh, é Seosamh I (26 Iúil, 1678 – 17 Aibreán, 1711). Ba é an mac is sine leis an Impire Leopold I agus lena thríú bean chéile, Eleonore-Magdalena as Pfalz-Neuburg.
Rugadh é i Vín. Sa bhliain 1687, fuair sé coróin na hUngáire agus bhí sé mar Rí na Rómhánach ó 6 Eanáir, 1690 ar aghaidh.
Sa bhliain 1702, throid sé ag léigear Landau i gCogadh Chomharbas na Spáinne. Deirtear go raibh rosc catha aige ar láthair chathaː "siúd atá eaglach is féidir leo cúlú".
Fuair sé bás den bholgach.
RTÉ News Now. Is seirbhís nuachta é RTÉ News Now. Craolann sé 24/7 ar feadh na seachtaine tríd an idirlíon, ag rte.ie. Craolann sé nuacht agus cúrsaí reatha ar fud an lae. Níl an tseirbhís beo, ach, craolann sé an clár deireanach, is déanaí ó RTÉ, an nuacht ag a 1 a chlog, nuacht 6:1, agus nuacht ag a 9 a chlog, ach ní amháin sin, ach cláir mar "Prime Time", "The Week In Politics", agus cláir eile maidir le cúrsaí reatha. Tá an tseirbhís ar fáil ar an láithreán gréasáin RTÉ, tríd "Windows Media Player". Is féidir an nuacht RTÉ a féachaint ag am éagsúla, ag lá éagsúla, ag ait éagsúla.
Fluent Dysphasia. Gearrscannán is ea Fluent Dysphasia a scríobh agus a stiúir Daniel O'Hara. 
Taispeánadh é ag Féile Scannán Chorcaí i mí Dheireadh Fómhair 2004 agus bhuaigh sé gradam an lucht féachana don ghearrscannán is fearr Éireannach. Bhuaigh sé gradaim eile tar éis seo.
Scéal faoin gcairdeas agus an teagmháil idir athair (Stephen Rea) agus iníon sna déaga (Jayne Stynes) atá i gceist ann.
Taifeadadh an gearrscannán seo, atá 16 nóiméad ar fhad, taobh istigh de cheithre lá. Ar nós scannán eile ó O'Hara, "Yu Ming Is Ainm Dom", tá sé suite i mBaile Átha Cliath den chuid is mó.
Compántas na gCaitliceach. Is éard a bhí i gceist le Compántas na gCaitliceach ("Cumann na gCaitliceach" uaireanta) (Béarla: "The Catholic Association") ná an eagraíocht pholaitiúil a bhunaigh Dónall Ó Conaill sa chéad leath den naoú haois déag le feachtas a chur ar son Fhuascailt na gCaitliceach i Ríocht Aontaithe na Breataine Móire agus na hÉireann. Bhí an Compántas ar cheann de na slua-eagraíochtaí polaitiúla is luaithe a tháinig ar an bhfód san Eoraip.
Bunú an Chompántais.
Ba é Dónall Ó Conaill a chur an Compántas ar bun sa bhliain 1823. Ní raibh ann ar dtús ach ceann eile d'eagraíochtaí den chineál céanna a bhí á mbunú le deich mbliana anuas. Níor bhláthaigh aon cheann de na cinn a bhí ann roimh an gCompántas.
Oakland, California. Is cathair i gCalifornia, Stáit Aontaithe Mheiriceá í Oakland. Tá an chathair suite i gContae Alameda agus is í an 8ú chathair is mó sa stáit. 
Tá timpeall is 390,724 (2010) duine ina gcónaí sa chathair.
Bunaíodh Oakland sa bhliain 1852.
Sna 1980í bhí clú agus cáil ar Oakland mar gheall ar an méid rapcheoil a bhí ann sa cheantar.
Owen Heary. Is imreoir sacair é Owen Heary. Imríonn sé faoi láthair le Bohemians agus tá sé ina chaptaen. D'imir Heary le Home Farm agus bhí sé ag imirt le Shelbourne ó 1998 go 2007. Is cosantóir é.
Paul Doolin. Is traenálaí agus iarimreoir peile é Paul Doolin.
D'imir sé le Bohemians, Shamrock Rovers, Shelbourne, Derry City, Dundalk agus Portadown.
Bhí sé ina thraenálaí le UCD ó 2001 go 2003 agus Drogheda United ó 2003 go 2008. Bhuaigh sé an Corn FAI agus Sraith na hÉireann le Drogheda.
Maitias Séamas Ó Coinmhí. I gcathair na Gaillimhe, 3 Feabhra 1766, a rugadh Maitias Séamas Ó Coinmhí (Ó Coinmhidhe). De mhuintir Ógáin a mháthair agus Gaeilgeoir dúchais ab ea nach raibh focal Béarla aige nó go raibh sé thar ocht mbliana d’aois, ós lena sheanmhuintir taobh amuigh den chathair a bhí sé ina chónaí. Bhí a mhuintir deisiúil; cuireadh ar scoil i nGaillimh é agus d’fhoghlaim sé Béarla, Fraincis, Laidin agus Gréigis, in éineacht le rince agus pionsóireacht. Bhí sé thar barr mar dhornálaí agus mar snámhóir. Sagairt Abhistíneacha is mó a chuir oideachas air, cé go raibh raibí mar mháistir príobháideach aige.
In aois a sé déag rinneadh printíseach d'aturnae de chuid mhuintir Bhrianach. Rinneadh iarracht ar an mBrianach a thógáil lá agus an bheirt acu ag déanamh ar Bhaile Átha Cliath; throid siad seisear constábla agus d’éalaigh, agus chuir athair Maitias go dtí oileán Grenada sna hIndiacha Thiar é. I seilbh na Fraince a bhí Grenada, ach ba ghearr go bhfuair Sasana greim air. D’imigh Ó Coinmhí leis agus shroich sé Philadelphia i dtús na bliana 1784 in aois a ocht mbliana déag. Fógra Saoirse Mheiriceá a mheall é ó bhí Stáit Aontaithe Mheiriceá ann le hocht mbliana. 
Saol Meiriceánach a bhí aige as sin amach: é ar fiannas i mílíste Pennsylvania, ina thrádálaí leis na hIndiacha, ina mháistir scoile, agus ina thaistealaí. Phós sé bean an-óg arbh as Corcaigh dá máthair, agus bhí iníon leo, Cecelia, ar bhunaitheoirí Siúracha na Carthanachta i Meiriceá. Thug sé tamall i bPittsburgh agus bhain amach New Orleans, áit a raibh faill aige leis an gcreideamh a chleachtadh gan dua: Caitliceach tréan ab ea Ó Coinmhí i gcónaí. 
Chuir sé foclóir Spáinnise i dtoll a chéile, agus nuair a bhí sin críochnaithe aige sa bhliain 1812 thosaigh sé ar fhoclóir Béarla-Gaeilge. Is leis a chaith sé formhór a shaoil as sin amach, agus lámhscríbhinn thoirtiúil atá ann. Theip air foilsitheoir a fháil dó de bharr a mhéid, rud a ghoill air go mór. "An Foclóir Béarla-Gaoidheilge" a thug sé air, agus tuairim is 14,000 focal Gaeilge ann – sin 50,000 slipeanna nó cártaí eolais. 
Is cosúil go raibh eolas éigin aige ar thuairim is céad teanga, agus teangacha Indiacha ina measc. 
Foinsí.
Mac Aonghusa, Proinsias, ‘An Ghaeilge i Meiriceá’ as "Go Meiriceá Siar - Na Gaeil agus Meiriceá: cnuasach aistí", Stiofáin Ó hAnnracháin (eag.). An Clóchomhar Tta 1979.
Pádraig Phiarais Cúndún. Rugadh Pádraig Phiarais Cundún (1777–1857) i ngar do Bhaile Mhac Óda, Contae Chorcaí, agus tháinig clú air mar fhile agus mar fhear grinn. Bhí feirm aige in Uíbh Mac Coille láimh le hEochaill, ach sa bhliain 1826, in aois a naoi mbliana is daichead, thug sé a mhuirín leis go dtí Stát Nua-Eabhrac agus d’fhódaigh sé é féin in Utica, áit a raibh gaolta leis cheana. Bhí Canáil mhór Erie á ghearradh ann timpeall na bliana 1826 agus Gaeilge ag mórán de na hoibrithe. Chuir an Cundúnach aithne ar a lán acu. 
Cheannaigh an Cundúnach feirm ar cairde; sa bhliain 1834, nuair a bhí an costas íoctha aige, thosaigh sé ag scríobh abhaile. Idir na blianta 1834 agus 1857 chuir sé neart litreacha agus dánta abhaile i nGaeilge, agus tóir orthu ar fud a cheantair dhúchais. Ag seo sliocht as litir leis (30 Márta 1852):
Chuir Risteard Ó Foghludha (Fiachra Éilgeach) an cnuasach go léir in eagar sa bhliain 1932.
Breac. Is ceann de roinnt speiceas d'iasc fionnuisce é an breac, a bhíonn bainteach leis an bhfofhine "Salmoninae". Cé go mbaineann na bradáin leis an ngéineas céanna is na bric, murab ionann agus formhór na mbreac, caitheann formhór na mbradán a gcuid ama san fharraige. 
Bíonn an focal 'breac' in úsáid freisin agus roinnt iasc nach breadáin iad a ainmniú, a leithéid agus "Cynoscion nebulosus", an breac ballach nó an breac breac.
Speiceas.
Úsáidtear an t-ainm 'breac' go minic i ndáil le speicis áirithe, i dtrí as seacht de na géinis, san fhofhine Salmoninae: "Salmo" (an Atlantaigh); "Oncorhynchus" (an Aigéin Chiúíin); agus "Salvelinus" na ruabhric san áireamh).
Áireofar na héisc seo a leanas mar bhric:
An Pháilis. í
Is teanga Ind-Eorpach, Ind-Airíoch í an Pháilis (nó an Phailis), agus is ceann de na teangacha Meán-Ind-Airíocha í. Teanga chlasaiceach í an Pháilis féin inniu nach labhraítear ach amháin i searmanais Búdaíocha. Is é "Tipitaka", an scrioptúr naofa i mBúdachas Theireaváda, an fhoinse a bhfuil caighdeán na Páilise bunaithe uirthi. Is é is brí le hainm na teanga, ó thús, ná "líne" nó "téacs scrioptúrtha", agus ní díol iontais é, ós teanga scrioptúrtha í an Pháilis go bunúsach. 
Nuair a breacadh na scrioptúir Pháilise síos an chéad uair san aois dheireanach roimh bhreith Chríost, ba teanga labhartha í, nó ar a laghad, bhí canúintí labhartha ann agus iad sách cosúil leis an bPáilis. Na míreanna tráchtaireachta atá curtha leis an scrioptúr ó shin, áfach, tháinig siad ó pheann lucht léinn a d'fhoghlaim an Pháilis mar chaighdeán liteartha is mar theanga iasachta.
Ceann de na Pracraití í an Pháilis, is é sin, ceann de na canúintí beo a tháinig in úsáid sa litríocht san India i ndiaidh don tSanscrait dul in éag mar theanga labhartha.
Stephen Kenny. Is bainisteoir agus iarimreoir sacair é Stephen Kenny (a rugadh ar an 30 Deireadh Fómhair, 1971 i mBaile Átha Cliath, Éire). Tá sé ina bainisteoir ar fhoireann sacair faoi 21 na hÉireann. Is iar-baintseoir é le Longford Town, Bohemians, Derry City, Dunfermline Athletic, Shamrock Rovers and Dundalk F.C.
D'imir sé le Belvedere, St Patrick's Athletic agus Home Farm.
Alan Mathews. Is traenálaí agus iarimreoir sacair é Alan Mathews (a rugadh ar an 27 Meitheamh, 1965 i mBaile Átha Cliath, Éire). Tá sé ina thraenálaí le Shelbourne faoi láthair.
D'imir sé le a lán clubanna. Bhí sé ina thraenálaí le Longford Town ó 2002 go 2007. D'oibrigh sé le Cork City i 2008.
Jamie Carragher. Is iarimreoir sacair é Jamie Lee Duncan Lee Carragher (a rugadh ar an 28 Eanáir 1978 i mBootle, Sasana). Fear "aonchlub" a bhí ann, a chaith na blianta ina chosantóir ar fhoireann Liverpool.
Peter Hutton. Is imreoir sacair é Peter Hutton (a rugadh 2 Márta, 1973 i Doire. Imríonn sé faoi láthair le Cliftonville sa tSraith Éireannch. D'imir sé le Cathair Dhoire ón bhliain 2002 go 2009. D'imir sé le Port an Dúnáin sa bhliain 1998 agus Shelbourne ón bhliain 2001 go 2002. Is cosantóir é.
Mark Farren. Ba imreoir sacair é Mark Farren (Rugadh é ar an 1 Bealtaine, 1982 i gCaisleán Nua, Dún na Gall, Éire agus fuair sé bás ar an 3 Feabhra, 2016). D'imir sé le Glenavon F.C. agus roimhe sin le Derry City.
D'imir sé freisin le Monaghan United ó 2001 go 2003. Bhí sé ar foireann na hógánaigh le Tranmere Rovers, Huddersfield agus Finn Harps. 
D'aimsigh sé neart cúil le Derry.
Fuair sé bás tubaisteach de bharr ailse sa bhliain 2016.
Sammy Morrow. Is imreoir sacair Éireannach Tuaisceartach é Samuel Morrow (a rugadh 3 Márta, 1985 i Doire i dTuaisceart Éireann). Ar an 16 Meitheamh 2011, shínigh Morrow le Ross County in Albain . 
D'imir sé le Derry City, Ipswich Town, Hibernian agus le Tranmere United roimhe sin.
Pádraig Amond. Is peileadóir é Pádraig Amond (Ceatharlach, 15 Lúnasa 1988). Imríonn sé faoi láthair le Accrington Stanley mar ionsaitheoir. D'imir sé le Paços de Ferreira, Shamrock Rovers agus Sligo Rovers cheanna.
An Hitis. Seanteanga Ind-Eorpach a bhí sa Hitis a bhí á labhairt san Anatóil (i dTuirc an lae inniu) ón 19ú haois RC go dtí an 11ú haois RC. Dealraíonn sé, áfach gur mhair iarsmaí éigin den Hitis i mbéal na ndaoine ina dhiaidh sin ar feadh cúpla céad bliain ar fad. Tháinig deireadh leis an scríbhneoireacht dhingchruthach timpeall na bliana 1100 RC, nuair a d'imigh impireacht na Hiteach de dhroim an tsaoil.
Is í an Hitis an ceann is sine de na teangacha Ind-Eorpacha a d'fhág iarsmaí scríofa ina ndiaidh, agus í chomh seanársa is go síleann cuid de na saineolaithe nach teanga Ind-Eorpach í i gciall chúng an téarma, ach gur chóir téarma nua a cheapadh leis an réamhtheanga ársa a shainaithint as ar fáisceadh an Ind-Eorpais agus an Hitis araon. Is fearr leis an gcuid ba mhó de na teangeolaithe, áfach, an Hitis a aicmiú mar cheann de na teangacha Ind-Eorpacha.
Gary Deegan. Is imreoir sacair é Gary Deegan(a rugadh 28 Meán Fómhair, 1987 i mBaile Átha Cliath, Éire). Imríonn sé faoi láthair le Hibernian F.C. san Alban.
D'imir sé le Bohemians agus Shelbourne roimhe sin. D'imir an Corn UEFA agus Sraith na Seaimpíní leo. Chuaigh sé go dtí an Longford Town sa bhliain 2006. Bhí sé ag imirt le Galway United sa bhliain 2008 ach cheannaigh Bohemians é. Bhí ag éirí go maith leis le Cathair Coventry ach gortaíodh é agus ní bheidh sé in ann imirt ar feadh cúpla mí. 
Imríonn sé i lár na páirce.